Document ID: 32003R1042

Kommissionens forordning (EF) nr. 1042/2003
af 18. juni 2003
om udstedelse af eksportlicenser som led i system A3 for frugt og grøntsager (tomater, appelsiner, citroner og æbler)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 47/2003(2), særlig artikel 35, stk. 3, tredje afsnit, og
ud fra følgende betragtninger:
(1) Ved Kommissionens forordning (EF) nr. 857/2003(3) blev der åbnet en licitation med henblik på at fastsætte vejledende restitutionssatser og vejledende mængder, for hvilke der kan udstedes eksportlicenser som led i system A3.
(2) På grundlag af de indgivne bud bør der fastsættes maksimale restitutionssatser og procentsatser for udstedelse af licenser for de mængder, som vedrører de bud, der er afgivet til de maksimale satser.
(3) For tomater, appelsiner, citroner og æbler svarer den maksimale sats, der er nødvendig for at tildele licenser for den vejledende mængde inden for budmængderne, til mere end halvanden gange den vejledende restitutionssats. Satsen skal derfor fastsættes i henhold til artikel 4, stk. 4, i Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(4), senest ændret ved forordning (EF) nr. 1176/2002(5).
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
For tomater, appelsiner, citroner og æbler er de maksimale restitutionssatser og procentsatserne for udstedelse af licenser vedrørende den licitation, der blev åbnet ved forordning (EF) nr. 857/2003, fastsat i bilaget.
Artikel 2
Denne forordning træder i kraft den 20. juni 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juni 2003.

Labels: 3
17